b'\n_START_ARTICLE_\nMost San Francisco \xe2\x80\x93 Oakland Bay\n_START_SECTION_\nPred gradnjo\n_START_PARAGRAPH_\nSan Francisco, ob ustju zaliva, je bil odli\xc4\x8dno postavljen in je uspeval v \xc4\x8dasu zlate mrzlice (California Gold Rush). Skoraj vse blago, ki se ni proizvajajo lokalno je prispelo z ladjo. Toda po tem, ko je bila maja 1869 kon\xc4\x8dana prva Transkontinentalan \xc5\xbeeleznica, je bil San Francisco na napa\xc4\x8dni strani zaliva, lo\xc4\x8den od nove \xc5\xbeelezni\xc5\xa1ke povezave. Strah mnogih je bil, da bo mesto izgubilo svoj polo\xc5\xbeaj kot regionalno sredi\xc5\xa1\xc4\x8de trgovine. Koncept mostu \xc4\x8dez zaliv San Francisco je bil narejen tako \xc5\xbee v \xc4\x8dasu zlate mrzlice. Ve\xc4\x8d \xc4\x8dlankov v \xc4\x8dasopisih v zgodnjih 1870 je pisalo o ideji. V za\xc4\x8detku leta 1872 je "inciativa za Bay Bridge" trdo delala na na\xc4\x8drtih za gradnjo \xc5\xbeelezni\xc5\xa1kega mostu._NEWLINE_Vendar je bila naloga prezahtevna za tedanji in\xc5\xbeeniring in gospodarstvo, saj je bil zaliv pre\xc5\xa1irok in preglobok. Leta 1921, ve\xc4\x8d kot \xc5\xa1tirideset let po prvih idejah, so razmi\xc5\xa1ljali o predoru, vendar je kmalu postalo jasno, da bi bil neustrezen za promet vozil.  Podpora za trans-bay prehod je kon\xc4\x8dno zrasla leta 1920 z ve\xc4\x8djo priljubljenostjo in razpolo\xc5\xbeljivostjo avtomobilov. Leta 1929 je California Legislature ustanovila California Toll Bridge Authority z odgovornostjo za povezavo San Francisca in Alameda County z mostom._NEWLINE_Da bi bil most izvedljiv, so se odlo\xc4\x8dili da traso speljejo preko otoka Yerba Buena (v 1870-tih znan kot Kozji otok), kar bi zmanj\xc5\xa1alo material in delo, ki bi bilo potrebno. Otok Yerba Buena je bil v tistem \xc4\x8dasu baza US Navy (do leta 1997). Potrebna je bila odobritev ameri\xc5\xa1kega kongresa, ki bedi nad oboro\xc5\xbeenimi silami in nadzoruje vsa pomorska in voja\xc5\xa1ka opori\xc5\xa1\xc4\x8da. Po veliko lobiranja, je Kalifornija 20. februarja 1931 dobila soglasje kongresa za uporabo otoka.\n_START_SECTION_\nGradnja\n_START_PARAGRAPH_\nGlavni in\xc5\xbeenir je bil Ralph Modjeski, poljski Ameri\xc4\x8dan. Gradnja se je za\xc4\x8dela 9. julija 1933.  Zahodni most med San Franciscom in otokom Yerba Buena je predstavljal za in\xc5\xbeenirsko stroko precej\xc5\xa1nje zahteve. Zaliv je bil na nekaterih krajih do 30 m globok, kar je zahtevalo nove tehnike polaganja temeljev. Ideja o enem razponu dolgem 1,2 km je bila sicer zanimiva, toda imela bi preve\xc4\x8d polnil in zmanj\xc5\xa1ala pristani\xc5\xa1ki prostor v San Franciscu, imela manj proste vi\xc5\xa1ine za ladijski promet ter stala ve\xc4\x8d, kot kon\xc4\x8dno sprejet projekt. Re\xc5\xa1itev je bila zgraditi ogromno betonsko sidri\xc5\xa1\xc4\x8de na pol poti med San Franciscom in otokom in zgraditi glavno vise\xc4\x8do konstrukcijo na vsaki strani tega centralnega sidri\xc5\xa1\xc4\x8da. _NEWLINE_Vzhodno od otoka Yerba Buena je zaliv proti Oaklandu izveden v dol\xc5\xbeini 3,102 km kot kombinacija dvojne konzole, pet dolgih pali\xc4\x8dnih razponov in pali\xc4\x8dno vozi\xc5\xa1\xc4\x8dno konstrukcijo, kar je tvorilo najdalj\xc5\xa1i most take vrste v tistem \xc4\x8dasu. Konzolni del je bil najdalj\xc5\xa1i v dr\xc5\xbeavi in tretji najdalj\xc5\xa1i kjerkoli._NEWLINE_Velik del prvotne vzhodne premostitve temelji na lesenih pilotih. Zaradi zelo globokega blata na dnu zaliva ni bilo mogo\xc4\x8de, da bi dosegli temeljna tla, \xc4\x8deprav so pod ravnijo blata tla precej \xc4\x8dvrsta. Dolgi leseni piloti so izdelani iz stare rasti duglazije, ki so jih zabili skozi mehko blato do trdnej\xc5\xa1ih spodnjih plasti.\n_START_SECTION_\nPredor Yerba Buena\n_START_PARAGRAPH_\nPredor Yerba Buena povezuje obe polovici mostu, je 23 m \xc5\xa1irok, 18 m visok in 160 m dolg. Ima najve\xc4\x8dji pre\xc4\x8dni prerez cestnih predorov na svetu._NEWLINE_Spomin na izginuli \xc5\xbeelezni\xc5\xa1ki most je ohranjen ob ju\xc5\xbeni strani spodnjega predora Yerba Buena. To so pravilno razporejene "sidrne luknje" vzdol\xc5\xbe stene, v katere so delavci lahko odsko\xc4\x8dili, \xc4\x8de je pripeljal vlak. (Severna stran, kjer je vedno potekal samo motorni promet, nima teh lukenj.).\n_START_SECTION_\nOtvoritev\n_START_PARAGRAPH_\nMost so odprli 12. november 1936 ob 12:30 uri v navzo\xc4\x8dnosti nekdanjega ameri\xc5\xa1kega predsednika Herberta Hooverja, senatorja Williama G. McAdooja in guvernerja Kalifornije, Franka Merriama. Guverner Merriam je odprli most z rezanjem zlate verige z acetilenskim rezalnim gorilnikom. _NEWLINE_Skupni stro\xc5\xa1ek je zna\xc5\xa1al 77.000.000 $. Pred odpiranjem je most blagoslovil kardinal Pacelli, poznej\xc5\xa1i Pape\xc5\xbe Pij XII. Ker sta bila v bistvu dva mostova zbrana na enem mestu, sta bili zahodni premostitvi uvr\xc5\xa1\xc4\x8deni kot druga in tretja najve\xc4\x8dja vise\xc4\x8da mostova. Samo most George Washington je imel dalj\xc5\xa1o razpetino med pilonoma._NEWLINE_Kot del praznovanja je bil izdan spominski kovanec Zdru\xc5\xbeenih dr\xc5\xbeav Amerike, ki ga je izdelala San Francisco mint. Pol dolarja spredaj prikazuje simbol Kalifornije, medveda grizlija, na hrbtni strani predstavlja sliko mostu \xc4\x8dez zaliv. Izdano je bilo 71.424 kovancev, ki so jih prodajali na cestninskih postajah na mostu.\n_START_SECTION_\nNa\xc4\x8drt cest\n_START_PARAGRAPH_\nDo leta 1960 je bili na zgornjem vozi\xc5\xa1\xc4\x8du (18 m \xc5\xa1iroko med robniki) trije prometni pasovi v vsako smer in omejeno samo na avtomobile. Vzhodna stran za avtocesto na spodnjen vozi\xc5\xa1\xc4\x8du je imela tri pasove za tovornjake in avtomobile na severni strani. V 1950-tih so bili dodani semaforji za nastavitev smeri vo\xc5\xbenje v sredini voznega pasu, vendar \xc5\xa1e vedno brez lo\xc4\x8dilnega pasu. Dve tra\xc4\x8dnici na ju\xc5\xbeni polovici spodnjega vozi\xc5\xa1\xc4\x8da so uporabljali elektri\xc4\x8dni primestni vlaki Southern Pacifika, Key System in Sacramento Nothern \xc5\xbeeleznice. Terminal San Francisco je za\xc4\x8del obratovati \xc5\xa1ele 15. januarja 1939. Po letu 1941 je samo \xc5\xa1e Key System uporabljal te tra\xc4\x8dnice; \xc5\xbeelezni\xc5\xa1ke linije na mostu so prenehale delovati aprila 1958._NEWLINE_Zvezni avtocesti na mostu sta bili prvotno US Highway 40 in US Highway 50. Most je bil leta 1964 dolo\xc4\x8den kot Interstate 80 in obe prej\xc5\xa1nji cesti sta bili skraj\xc5\xa1ani oziroma prekategorizirani.\n_START_SECTION_\nOdstranitev \xc5\xbeeleznice in preureditev v cesto (1960)\n_START_PARAGRAPH_\nAvtomobilski promet se je dramati\xc4\x8dno pove\xc4\x8dal v naslednjih desetletjih, medtem ko se je \xc5\xbeelezni\xc5\xa1ki zmanj\xc5\xa1al in v oktobru 1963 so most preuredili v pet pasov za zahodni promet na zgornjem nivoju in pet pasov za vzhodni promet na spodnjem nivoju. Tovornjaki so vozili na obeh nivojih, \xc5\xbeeleznica je bila odstranjena. Zaradi pomanjkanja vi\xc5\xa1ine za tovornjake, ki so prihajali iz zgornjega vozi\xc5\xa1\xc4\x8da v del predora Yerba Buena, je bilo treba zni\xc5\xbeati vi\xc5\xa1ino zgornjega nivoja in ustrezno zni\xc5\xbeati vi\xc5\xa1ino spodnjega dela.\n_START_SECTION_\nNesre\xc4\x8da letala (1968)\n_START_PARAGRAPH_\nNa nedeljo 11. februarja 1968 se je US Navy zrakoplov za usposabljanje zaletel v konzolni razpon mostu. Umrla sta oba rezervna \xc4\x8dastnika. T2V SeaStar, ki je temeljil na NAS Los Alamitos v ju\xc5\xbeni Kaliforniji, je bil na rutinski vikend misiji in je pravkar vzletel v megli iz bli\xc5\xbenjega NAS Alameda. Letalo je udarilo v most okoli 5 m nad zgornjim vozi\xc5\xa1\xc4\x8dem in nato potonilo v zalivu, severno od mostu.  Med avtomobilisti na mostu ni bilo po\xc5\xa1kodb. Eden od delov pali\xc4\x8dnega mostu je bil zaradi po\xc5\xa1kodb zamenjan.\n_START_SECTION_\nRazsvetljava kablov (1986)\n_START_PARAGRAPH_\nSerija lu\xc4\x8di, ki krasijo nosilne kable, je bila dodana leta 1986 kot del praznovanja 50.-obletnice.\n_START_SECTION_\nNamestitev razsvetljave (2013)\n_START_PARAGRAPH_\n5. marca 2013 je bila izvedena javna umetni\xc5\xa1ka instalacija z naslovom The Bay Lights aktivirana na vertikalnih kablih zahodne premostitve. Namestitev je zasnoval umetnik Leo Villareal in je bila sestavljena iz 25.000 LED lu\xc4\x8di. Na ogled je bila vsak ve\xc4\x8der do leta 2015.  Da bi zmanj\xc5\xa1ali motnje, so financirali zaslon, ki je viden le oddaljenim opazovalcem. Ta osvetlitev je namenjena delu ve\xc4\x8djega projekta "Light bay". Villareal je uporabil razli\xc4\x8dne algoritme za ustvarjanje vzorcev, kot so nevihte, odsev v vodi, ptice med letom, krogi, ki se \xc5\xa1irijo in drugi. Vzorce in prehode, zaporedje in njihovo trajanje dolo\xc4\x8di ra\xc4\x8dunalni\xc5\xa1ki generator naklju\xc4\x8dnih \xc5\xa1tevil, tako da je vsak pogled edinstvena izku\xc5\xa1nja. Zaradi u\xc4\x8dinkovitosti LED sistema so ocenjeni stro\xc5\xa1ki obratovanja samo US $ 15,00 na no\xc4\x8d.\n_START_SECTION_\nPo\xc5\xa1kodbe po potresu in kasnej\xc5\xa1a nadgradnja\n_START_PARAGRAPH_\nV ve\xc4\x8dernih urah 17. oktobra 1989 je potres Loma Prieta, ki je meril 6,9 po momentni magnitudni lestvici, povzro\xc4\x8dil poru\xc5\xa1itev 15 m dela zgornjega krova vzhodnega pali\xc4\x8dnega dela mostu na stebru E9 in padel na krov, ter posredno povzro\xc4\x8dil eno smrt. Most je bil zaprt za nekaj ve\xc4\x8d kot mesec dni, da so ga popravili. Ponovno so ga odprli 18. novembra istega leta. Svetlej\xc5\xa1e vozi\xc5\xa1\xc4\x8de nadomestnega odseka je vidno iz aeroposnetkov na vzhodnem koncu pali\xc4\x8dnega dela mostu._NEWLINE_(37.8189\xc2\xb0N 122.3442\xc2\xb0W)\n_START_SECTION_\nZahodna premostitev - naknadna vgradnja\n_START_PARAGRAPH_\nZahodni vise\xc4\x8di most je bil obse\xc5\xbeno protipotresno dodatno opremljen. Med obnovo je bilo veliko konstrukcijskega jekla, ki je podpiral most, zamenjanega, medtem ko je most ostal odprt za promet._NEWLINE_Celoten most je bil izdelan s pomo\xc4\x8djo vro\xc4\x8dih jeklenih sponk, ki jih ni mogo\xc4\x8de pregreti in tako ostajajo relativno mehka. Na ve\xc4\x8dini lokacij so bile zakovice odstranjene z izsekavanjem in nadome\xc5\xa1\xc4\x8dene s toplotno obdelanimi vijaki in maticami visoke trdnosti. Ve\xc4\x8dina vijakov je imela zaobljene glave ume\xc5\xa1\xc4\x8dene na strani prometa, tako da so na pogled podobne zakovicam._NEWLINE_Ve\xc4\x8dina nosilcev je bila prvotno zgrajena iz dveh plo\xc5\xa1\xc4\x8d I-profila zdru\xc5\xbeenih z re\xc5\xa1etko ravnega traku ali kotne palice, odvisno od strukturnih zahtev. Vse te spremembe so rekonstruirali z zamenjavo elementov pali\xc4\x8dja s privito jekleno plo\xc4\x8devino in tako pretvorili \xc5\xbearke pali\xc4\x8dja v polje tramov. Ta zamenjava je obsegala dodajanje prednjih plo\xc5\xa1\xc4\x8d z velikimi diagonalnimi nosilci, ki povezujejo lica glavnih stolpov, ki imajo sedaj bolj\xc5\xa1i videz gledano iz dolo\xc4\x8denih kotov._NEWLINE_Diagonalni tramovi so bili dodani v vsak del zgornjega in spodnjega krova zahodne premostitve. Ta dodatna togost zmanj\xc5\xa1a gibanje med potresom in zmanj\xc5\xa1a verjetnost nastanka \xc5\xa1kode na povr\xc5\xa1ini krova._NEWLINE_Ustrezno so bili sanirani tudi betonski deli mostu, vse skladno s potresnimi zahtevami._NEWLINE_Delno so bili vgrajeni zahodni pristopi, predvsem pa so bili ti nadome\xc5\xa1\xc4\x8deni z novo konstrukcijo iz armiranega betona.\n_START_SECTION_\nNadomestna vzhodna premostitev\n_START_PARAGRAPH_\nIz razli\xc4\x8dnih razlogov, predvsem so bile re\xc5\xa1itve obnove vzhodne premostitve predrage v primerjavi z nadomestno gradnjo, je bila sprejeta odlo\xc4\x8ditev, da se zgradi nadomestni most._NEWLINE_Nadomestno most je do\xc5\xbeivel vrsto sprememb na\xc4\x8drta, tako progresivnih kot regresivnih, s pove\xc4\x8danjem ocene stro\xc5\xa1kov in ponudbo izvajalca. Kon\xc4\x8dni na\xc4\x8drt je obsegal samosidran vise\xc4\x8di most z enim pilonom z za\xc4\x8detkom na otoku Yerba Buena, kar je privedlo do dolgega viadukta na Oaklandski strani._NEWLINE_Lo\xc4\x8dene in za\xc5\xa1\xc4\x8ditene steze za kolesa so vizualno izstopajo\xc4\x8da zna\xc4\x8dilnost na ju\xc5\xbeni strani nove vzhodne premostitve. Kolesarji bodo hodili na rekreacijo in voza\xc4\x8di s kolesi med Oaklandom in otokom Yerba Buena. Priklju\xc4\x8dek na otoku ne bo kon\xc4\x8dan, dokler se S-krivulja ne poru\xc5\xa1i, kar je bilo na\xc4\x8drtovano za konec leta 2014 ali 2015. Do takrat se morajo kolesarji in pe\xc5\xa1ci obrniti in se vrniti v Oakland. Prvotni vzhodni konzolni most je imel protipo\xc5\xbearno za\xc5\xa1\xc4\x8dito, novi je nima._NEWLINE_Stara vzhodna premostitev je bila trajno zaprta za promet 28. avgusta leta 2013 ob 08:00, 24 let po potresu Loma Prieta. Novi most so za promet odprli 2. septembra 2013.'